《送台州沈虞卿使君入朝》
宋代·孙应时

靖康建炎事，尝闻诸公言。
志士日夕心，鸣咽声气吞。
新亭五十年，尘埃尚中原。
君王大经略，梦想天河翻。
时情习安宴，未辨酬国恩。
修攘亦有序，此事难遽论。
所要夙昔怀，勿以暮气错。
为公一悲歌，风云澹乾坤。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。